OSNOVNA ŠKOLA BRAĆE RADIĆ

TRG STJEPANA RADIĆA 1

23226 PRIDRAGA

KLASA: 372-01/23-02/01

URBROJ: 2198-1-22-23-01

U Pridragi, 18. listopada 2023. godine

Na temelju Odluke o uvjetima, kriterijima i postupku za davanje u zakup i privremeno korištenje prostora i opreme u školskim ustanovama Zadarske županije od 17. veljače 2022. godine ( „ Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21,6/22.) i odluke Školskog odbora od 6.10.2023. godine, Osnovna škola braće Radić, Pridraga, objavljuje

**J A V N I N A T J E Č A J**

**za davanje u najam/zakup školskog prostora**

Osnovna škola braće Radić,Pridraga, Trg Stjepana Radića 1, 23226 Pridraga daje u najam/zakup slijedeći prostor:

1. **Učionica**

1. Predmet natječaja je najam/zakup učionice **za rad s djecom osnovnoškolske dobi , sportske klubove, udruge, pojedince i druge potencijalne zakupce** na adresi Trg Stjepana Radića 1, 23226 Pridraga, površina učionice 50 m2

2. Učionica se daje u najam/ zakup za sportske aktivnosti i druge programe koji se u njoj mogu izvoditi.

1. Učionica se iznajmljuje u razdoblju od **15.11.2023. do 31.05.2024**. **godine** u vremenu od **16:00 do 21:00 sat**, **od ponedjeljka do petka**
2. Minimalna cijena zakupnine je 60,28 kn/ 8 € (bez pdv)

**Ponude mogu dostaviti fizičke i pravne osobe.**

**Vlastoručno potpisana ponuda mora sadržavati:**

-naziv, punu adresu, OIB, ime i prezime, telefonski broj i e-mail osobe za kontakt

-kratak opis aktivnosti koje će se obavljati u unajmljenom prostoru

- željeni termin/e i trajanje termina ( 1 termin = 60 minuta)

**-**ponuđeni iznos zakupnine

**Uz ponudu dostaviti:**

- **Sportski klubovi/udruge** temeljni akt o osnivanju kojim dokazuju svoj status sportskog kluba, pravila i dokaz da se nalaze u sustavu natjecanja.

- **Pojedinci/grupe građana**, zainteresirani za najam dvorane, dužni su imenovati odgovornu osobu koja će biti potpisnik ugovora i odgovarati za eventualno proizašle sporove i dostaviti kopiju osobne iskaznice imenovane osobe.

***Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o pravima hrvatskih branitelja iz Domovinskog rata i članova njihovih obitelji trebaju dostaviti pravovaljan dokaz o svom statusu i pozvati se na pravo prvenstva. Prednost ostvaruju pod uvjetom da ispunjavaju uvjete iz natječaja, te prihvate najveći ponuđeni iznos zakupnine.***

Ponude se dostavljaju **poštom ili osobno na adresu škole** u roku **osam (8)** dana od dana objave natječaja na službenim mrežnim stranicama škole, u zatvorenoj omotnici s naznakom „ NE OTVARAJ - PONUDA ZA NATJEČAJ “.

Adresa škole: OSNOVNA ŠKOLA BRAĆE RADIĆ, PRIDRAGA, Trg Stjepana Radića 1, 23226 Pridraga

**Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži i najveći iznos zakupnine.** U slučaju da na natječaj za isti termin pristigne više ponuda sa istim iznosom ponuđene zakupnine, nadmetanje se nastavlja između tih ponuditelja iskazivanjem većeg iznosa od ponuđene zakupnine u pisanom obliku.

Ponude će se otvarati u Osnovnoj školi braće Radić , Pridraga dana **31. listopada 2023. godine u 11.00 sati**

O rezultatu natječaja ponuditelji će biti pismeno obaviješteni.

Ponude s nepotpunom dokumentacijom, ponude koje ne odgovaraju uvjetima natječaja te ponude ponuditelja koji imaju dugovanja prema Osnovnoj školi braće Radić, Pridraga neće se razmatrati, kao i ponude koje su stigle izvan roka.

Školski odbor zadržava pravo poništiti natječaj ili dio natječaja, odnosno ne prihvatiti niti jednu ponudu bez posebnog obrazloženja.

Za sve potrebne informacije o predmetu oglasa i za razgledavanje prostora zainteresirani se mogu javiti na telefon 023/669-452.

Ravnatelj:

Antonio Zubčić, prof.

Predsjednica školskog odbora:

Ana Troskot, mag.prim.obr.